Document ID: 32006D0564

KOMISJONI OTSUS,
11. august 2006,
millega muudetakse otsust 2003/766/EÜ erakorraliste meetmete kohta Diabrotica virgifera Le Conte’i leviku takistamiseks ühenduses
(teatavaks tehtud numbri K(2006) 3582 all)
(2006/564/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 16 lõike 3 neljandat lauset,
ning arvestades järgmist:
(1)
Komisjoni otsusega 2003/766/EÜ (2) nõutakse liikmesriikidelt, et nad võtaksid erakorralisi meetmeid Diabrotica virgifera Le Conte’i (edaspidi “organism”) leviku takistamiseks muudes piirkondades kui need, kus seda on leitud.
(2)
Veterinaar- ja Toiduameti poolt 2003., 2004. ja 2005. aastal liikmesriikides tehtud hinnangute ning liikmesriikide poolt 2004. ja 2005. aastal tehtud ametlikest uuringutest saadud lisateabe põhjal ilmneb, et organismi on leitud teatavatest ühenduse piirkondadest. Suuremal osal ühenduse territooriumist organismi siiski ei esine.
(3)
Otsuses 2003/766/EÜ sätestatud erakorraliste meetmete rakendamist hindas alaline taimetervise komitee 2005. aastal mitu korda. Tehti järeldus, et lisaks erakorralistele meetmetele organismi likvideerimiseks piirkondades, kust organismi polnud varem leitud, tuleks kõigis teistes piirkondades võtta isoleerimismeetmed.
(4)
Seetõttu tuleks otsust 2003/766/EÜ vastavalt muuta.
(5)
Käesoleva otsusega ette nähtud meetmed on kooskõlas alalise taimetervise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2003/766/EÜ muudetakse järgmiselt.
1.
Lisatakse artiklid 4a ja 4b järgmises sõnastuses:
“Artikkel 4a
1. Kui artiklis 2 osutatud vaatluste tulemused on rohkem kui kahel järjestikusel aastal kinnitanud organismi esinemist osal liikmesriigi territooriumist, määrab liikmesriik kindlaks vööndi, mis hõlmab seda osa tema territooriumist, kus organism esines (edaspidi “nakatunud vöönd”).
2. Liikmesriigid kas kohaldavad artikli 4 sätteid või, juhul kui on tõendeid, et organismi ei saa enam likvideerida, rakendavad nakatunud vööndites ja nende läheduses igal aastal kavu, et piirata organismi levikut nakatunud vöönditest piirkondadesse, kus organismi ei leidu (edaspidi “isoleerimiskavad”).
Artikkel 4b
Maisipõldudel, mis asuvad lennuväljade lennuradadest või mis tahes muudest aladest, kus õhusõidukid liiguvad, vähemalt 2 500 m raadiuses paiknevates vööndites, kus on leitud tõendeid organismi levimise suure ohu kohta, võetakse järgmisi meetmeid:
-
külvikordade süsteem, mille puhul kasvatatakse maisi kahe järjestikuse aasta jooksul üksnes ühel korral, või
-
organismi esinemise intensiivseire, kasutades asjakohaseid feromoonpüüniseid, ning kui organism avastatakse, võetakse meetmeid vastavalt artiklitele 3 ja 4.”
2.
Artiklile 5 lisatakse järgmised taanded:
“-
artikli 4a lõikes 1 osutatud vööndite piirkonnad ja nende muudatused,
-
artikli 4a lõikes 2 osutatud isoleerimiskavad ja nende muudatused.”
Artikkel 2
Käesolev otsus on adresseeritud liikmesriikidele.
Brüssel, 11. august 2006

Labels: 20
17
16
6